**PRAVILNIK O KUĆNOM REDU ŠKOLE**

**Član 1**

Pravilnik o Kućnom redu sadrži odredbe koje regulišu pitanja iz života i rada u Srednjoj Elektrotehničkoj školi „Vaso Aligrudić ‟ (dalje u tekstu: Škola), prava i obaveze učenika i zaposlenih.

**Član 2**

Učenici i zaposleni u Školi, kao i lica koja posjećuju Školu, dužni su da poštuju pravila školskog života i rada, odluke upravnih i stručnih organa i pridržavaju se propisa, čime čuvaju ugled učenika, zaposlenih i Škole.

**Član 3**

Učenici su u obavezi doći u Školu uredno i pristojno odjeveni, sa svim potrebnim priborom za rad koji se traži programom (sveske, olovke, knjige, zbirke, radne sveske, opreme za fizičko, odnosno onoga što naglasi predmetni nastavnik da je neophodno posjedovati za vrijeme trajanja časa), u suprotnom smatraće se da nijesu prisustvovali času, bez mogućnosti pravdanja izostanka.

Odjeljenske starješine su u obavezi da odmah obave razgovor sa roditeljem učenika.

Donošenje pribora za rad iz stava 1 ovog člana je obavezno, osim ukoliko predmetni nastavnik ne odredi drugačije.

**Član 4**

Svi učenici nastavu pohađaju u Školi. Nastava se izvodi u dvije smjene, i to: prva smjena od 7h za I i III razred, druga smjena od 13:10h za II i IV razred, koje se smjenjuju na mjesečnom nivou, osim ukoliko drugačije nije odlučeno od strane Uprave škole.

Učenik/ca na vrijeme dolazi na nastavu, pet minuta prije početka časa.

Nakon ulaska u školske prostorije učenici se ne zadržavaju po hodnicima Škole, kreću se desnom stranom bez trčanja, galame i guranja i odlaze ispred učionica/kabineta u kojima održavaju nastavu. Nakon ulaska u učionicu/kabinet, učenici se ponašaju kulturno, zauzimaju svoja mjesta i pripremaju se za čas. Prilikom ulaska nepredmetnog nastavnika, odnosno drugog radnika Škole, u učionicu, obavezno ustati uz poštovanje, osim ako nastavnik ne odredi drugačije, te uz dopuštenje nastavnika sjesti.

**Član 5**

Po dolasku nastavnika učenici se ponašaju u skladu sa pravilima učeničkog ponašanja, uredno i pristojno učestvuju u radu na času. Ulazak na čas nije dozvoljen bez odobrenja predmetnog nastavnika.

Nastavnik je u obavezi da svakom učeniku obezbijedi nesmetrano praćenje nastave, pri čemu svako ometanje nastave od strane učenika mora biti zabilježeno u napomeni. O tome će biti obaviješten odjeljenski starješina, Pedagoško-psihološka služba i roditelj.

Prilikom ulaska u učionicu učenik je dužan da **isključi** mobilni telefon, odloži isti na za to predviđeno mjesto, bez upozorenja od strane predmetnog nastavnika, odnosno sve što se ne smatra priborom za rad, u smislu člana 3 ovog Pravilnika, da odloži i prijavi predmetnom nastavniku prije početka nastave. S tim u vezi, ukoliko učenik to ne uradi, nastavnik obavezno upisuje učenika u napomeni da narušava rad na času i upućuje ga u Pedagoško-psihološku službu ili kod pomoćnika direktora. Ovakav izostanak sa časa kad su u pitanju mobilni telefoni i ne poštovanje pravila Kućnog reda smatraće se neopravdanim.

Tokom nastave učenici ne smiju bez dopuštenja nastavnika razgovarati, došaptavati se, dovikivati se, prepirati se, šetati po učionici, bacati papiriće, žvakaće gume, koristiti mobilni telefon, slušalice ili druge slične uređaje, te činiti bilo koje radnje koje dovode do ometanja nastave.

Učenika koji ometa nastavu, nastavnik je dužan opomenuti, a ako učenik i dalje nastavi ometati nastavu, nastavnik će učenika uputiti u Pedagoško-psihološku službu, kod pomoćnika ili direktora Škole.

Učenik koji želi nešto pitati ili želi nešto kazati, treba svoju namjeru pokazati dizanjem ruke.

Učenik koga je nastavnik prozvao, dužan je ustati.

Učenik će snositi određene sankcije, ako se utvrdi da je tokom testa/pisanog zadatka prepisao tuđi zadatak ili dao svoj zadatak drugima.

Samovoljno napuštanje časa povlači odgovornost i primjenu odgovarajućih vaspitnih mjera.

**Član 6**

„Zabrana nasilja i diskriminacije“

Član 9a (*Opšti zakon o obrazovanju i vaspitanju)*

U ustanovi nije dozvoljeno: fizičko, psihičko i socijalno nasilje; zlostavljanje i

zanemarivanje djece i učenika; fizičko kažnjavanje i vrijeđanje ličnosti, kao i seksualna

zloupotreba djece i učenika ili zaposlenih.

U ustanovi je zabranjen svaki oblik nasilja, zlostavljanja i zanemarivanja iz stava 1

ovog člana od strane djeteta, odnosno učenika, njegovog roditelja ili drugog lica, kao i

nastavnika i drugog zaposlenog u ustanovi nad djetetom, odnosno učenikom,

nastavnikom i drugim zaposlenim u ustanovi.

Protiv lica koja vrše nasilje, zlostavljanje i zanemarivanje iz stava 1 ovog člana

ustanova pokreće odgovarajući postupak, u skladu sa zakonom.

U ustanovi je zabranjen svaki oblik diskriminacije u skladu sa zakonom.

Ustanova je dužna da sprovodi preventivne aktivnosti radi zaštite od nasilja,

zlostavljanja i zanemarivanja iz stava 1 ovog člana.

Sadržaj i način sprovođenja preventivnih aktivnosti iz stava 5 ovog člana propisuje

**Član 7**

Učenika koji ometa nastavu i remeti proces učenja, nastavnik nakon tri usmene opomene i podsjećanja na školska pravila, upućuje u Pedagoško-psihološku službu ili kod pomoćnika direktora. Učenik je dužan da, bez ometanja časa, napusti učionicu i javi se Pedagoško-psihološkoj službi, pomoćniku direktora kako bi dao izjavu o razlozima svog ponašanja na času. O ovom slučaju Odjeljenski starješina hitno obavještava roditelje učenika.

U ovom slučaju smatraće se da učenik nije prisustvovao času, bez mogućnosti pravdanja izostanka.

**Član 8**

Neovlašćeno korišćenje mobilnog telefona u svrhu snimanja slike ili zvuka, odnosno kreiranja bilo koje vrste multimedijalnog sadržaja u školskim prostorijama biće prekršajno i/ili krivično prijavljeno nadležnim organima za povredu privatnosti podataka i/ili širenje sadržaja u kojem se nalaze maloljetna lica.

Korišćenje biber sprejeva ili sredstava koja se ne smatraju priborom za rad, u smislu člana 3 ovog Pravilnika, biće najstrože sankcionisano, o čemu će odluku donijeti Odjeljenjsko, a ukoliko je potrebno i Nastavničko vijeće.

**Član 9**

Za vrijeme školskog odmora učenici ne mogu boraviti u učionicama i hodnicima Škole, već izlaze u dvorište Škole, osim ako iz opravdanih razloga nije drugačije dozvoljeno.

**Član 10**

Učenik je odgovoran za štetu koju napravi na imovini Škole. Roditelj, odnosno staratelj je dužan da prevashodno materijalno ili novčano nadoknadi štetu koju učenik učini za vrijeme boravka u Školi. Takođe, obaveze koje učenik ima prema drugim pravnim licima za usluge čiji je organizator Škola (izleti, ekskurzija itd.) moraju se blagovremeno izmiriti.

Učeniku ne može biti izdato svjedočanstvo ili drugi dokument dok svoje obaveze prema tim osnovama ne izmiri.

**Član 11**

Učenik/ca u Školu dolazi prikladno odjeven i vodi računa o svom fizičkom izgledu.

Nije dozvoljeno:

* nedolično ponašanje koje na bilo koji način ometa izvođenje nastave i rad u Školi;
* napuštati čas bez opravdanih razloga i zadržavati se po hodnicima za vrijeme trajanja nastave;
* boraviti na času bez pribora za rad;
* konzumiranje hrane i pića za vrijeme trajanja časa;
* neprikladna odjeća (šorts, bermude, majice na bretele, kratke suknje, majice koje ne prekrivaju stomak i leđa, iscijepane farmerke, helanke,kačketi, papuče, japanke itd.), zbog čega učenik može biti udaljen iz Škole od strane odjeljenjskog starješine, pomoćnika direktora i direktora Škole, a na predlog predmetnog nastavnika i zaposlenog Škole;
* korišćenje mobilnih telefona u učionici je strogo zabranjeno, učenici odlažu isključene mobilne telefone prilikom ulaska u učionicu na mjesto predviđeno za to;
* igranje igara na sreću i sve vrste klađenja;
* uništavanje školske imovine, pisanje po zidovima, klupama i stolicama i uništavanje školskog inventara.

**Član 12**

*Opšti zakon o obrazovanju i vaspitanju*

Učeniku se može izreći vaspitna mjera - prestanak statusa redovnog učenika odnosno isključenje iz Škole, i to zbog:

* neprimjerenog ponašanja prema zaposlenim u Školi i kod poslodavca (obraćanje pogrdnim riječima, prijetnje, izazivanje ili učestvovanje u tuči i sl.);
* upotrebe pirotehničkih sredstava u prostorijama i dvorištu Škole;
* unošenja i konzumacije duvana, alkohola i narkotičkih sredstava u školskim prostorijama i dvorištu Škole;
* fizičkog i psihičkog maltretiranja, izazivanja i učestvovanja u fizičkim obračunima (tučama);
* izražavanja diskriminacije na osnovu rase ili etničke pripadnosti, pola, jezika, vjere, političkog ili drugog uvjerenja, nacionalnog i socijalnog porijekla, invaliditeta;
* psihičkog, fizičkog, polnog ili bilo kog drugog oblika nasilja;
* namjernog uništavanja i oštećivanja opreme škole i poslodavca, školske zgrade i zgrade poslodavca, stvari i opreme drugih učenika, zaposlenih u školi i kod poslodavca, ili posjetilaca škole i poslodavca;
* unošenja oružja, oruđa, ili drugog sredstva kojim se može nanijeti ozlijeda, ili ugroziti život učenika i zaposlenih u školi i kod poslodavca;
* ispravljanja, falsifikovanja i uništavanja evidencije škole, javnih isprava i druge zvanične dokumentacije škole i poslodavca;
* prijetnje sredstvima opasnim po život ljudi i imovine;
* izvršenja teške krađe;
* podsticanja i sprječavanja učenika da prisustvuju redovnim oblicima obrazovno-vaspitnog rada;
* vršenja povrede pravila o radu Škole i poslodavca za koje se ne izriče vaspitna mjera opomena i ukor.

U slučaju da nastavnik ili drugi radnik škole vidi učenika da se ne ponaša u skladu sa ovim članom Kućnog reda, on će ga poslati kod pedagoga, odjeljenjskog starješine ili pomoćnika, a oni obavijestiti njegovog roditelja-staratelja.

**Član 13**

*Dužnosti učenika ( Opšti zakon o obrazovanju i vaspitanju-član 98)*

Učenik ima dužnost da:

* redovno, marljivo i savjesno radi na usvajanju znanja i sticanju opšte kulture;
* se pridržava školskih propisa, savjeta, uputstava i odluka nastavnika, direktora i organa škole;
* uredno pohađa nastavu;
* blagovremeno pravda izostanke;
* za vrijeme časa ne ometa izvođenje nastave i rad u odjeljenju;
* za vrijeme trajanja časa ne napušta čas, bez prethodno dobijenog odobrenja nastavnika;
* se prema nastavnicima ophodi pristojno;
* poštuje ličnost drugih učenika i njeguje drugarske i humane odnose;
* čuva imovinu škole;
* njeguje čistoću i estetski izgled školskih prostorija;
* učestvuje u dežurstvima škole;
* poštuje pravila školskog, odnosno kućnog reda;
* poštuje i druge dužnosti utvrđene Statutom ustanove.

**Član 14**

Učenicima koji se ponašaju neprimjereno, upućivani su u Pedagoško-psihološku službu i imaju izrečene disciplinske mjere (1., 2. i 3. razred), ukjučujući učenike koji su isključeni iz navedenih razloga, neće se dozvoliti odlazak na ekskurziju, izlet, priredbu. Odluku o ovome donosi Odjeljensko vijeće i Pedagoško-psihološka služba..

**Član 15**

U Školi će svakog dana dežurati određeni broj nastavnika i učenika, u cilju što uspješnijeg sprovođenja i poštovanja pravila za održavanje kućnog reda. Za vrijeme dežurstva, učenici su odgovorni dežurnim nastavnicima, a dežurni nastavnici Upravi škole. U smislu stava 3 ovog Člana može se naložiti učeniku da preda lični-materijalni posjed, koji nije dozvoljeno posjedovati u Školi, kod dežurnog nastavnika ili pomoćnika i da ga jedino može preuzeti roditelj/staratelj.

Dežurni učenici imaju obavezu da se upišu na početku i po sprovedenom dežurstvu u Knjigu dežurstva za učenike, koja je smještena u portirnici Škole.

Dežurni nastavnici sva zapažanja unose u Knjigu dežurstva, koja je smještena u kanceleriji pomoćnika direktora/ zbornici.

**Član 16**

*Opšti zakon o obrazovanju i vaspitanju , član 98 stav 11, nalaže da učenik ima dužnost da obavlja dežurstvo*

Dužnosti dežurnog učenika su:

* dolazi u školu 10 minuta prije početka prvog nastavnog časa
* ne dozvoljava učenicima da prije vremena ulaze u Školu
* odgovoran je za red u toku izvođenja nastave, prijavljuje dežurnom nastavniku učenike koji na bilo koji način remete red
* upućuje stranke na dežurnog nastavnika ili druge radnike škole
* obavlja i druge poslove koje mu povjeri dežurni nastavnik.

Neobavljeno ili nekorektno obavljeno dežurstvo predstavlja težu povredu učeničke dužnosti. Ukoliko učenici ne izvršavaju svoje obaveze predviđene ovim kućnim redom, snosiće disciplinsku odgovornost.

**Član 17**

„Prava i odgovornost roditelja“

Član 98b (*Opšti zakon o obrazovanju i vaspitanju)*

Roditelj:

1) ima pravo da bude redovno obaviješten o postignućima djeteta, odnosno

učenika;

2) odgovoran je za redovno pohađanje nastave učenika;

3) dužan je da, na poziv ustanove, aktivno učestvuje u svim oblicima obrazovnovaspitnog

rada, a posebno u realizaciji plana pojačanog vaspitnog rada;

4) obavezan je da poštuje pravila o radu ustanove (kućni red i dr.), a naročito u

pogledu zabrane bilo kog oblika verbalnog i fizičkog nasilja u ustanovi.

Ako roditelj učestalo zanemaruje obaveze iz stava 1 tač. 2, 3 i 4 ovog člana,

ustanova je dužna da o tome obavijesti Ministarstvo, nadležni organ, odnosno nadležnu

ustanovu socijalne i dječje zaštite.“

Dolazak roditelja u prostorije Škole mora biti prethodno najavljen i dogovoren sa odjeljenjskim starješinom ili predmetnim nastavnikom, a ukoliko roditelj želi da uđe u prostorije Škole potrebno je prethodno se obratiti dežurnom nastavniku.

**Član 18**

Učenicima koji tokom školske godine imaju sljedeći broj neopavdanih izostanaka izriču se vaspitne mjere:

1. od 8 do 15 - opomena,
2. od 16 do 29 - ukor ,
3. 30 i više neopravdanih časova - isključenje iz Škole.

**Član 19**

Na početku godine roditelj mora obavijestiti odjeljenjskog starješinu o imenu i prezimenu izabranog ljekara, mjestu gdje radi i broju telefona,

Valjanim se smatraju samo opravdanja koja izdaje taj ljekar. U slučaju promjene izabranog ljekara, roditelj je dužan da obavijesti odjeljenjskog starješinu. Roditelj je dužan da odmah, a najkasnije u roku od 3 dana od momenta nastupanja spriječenosti učenika da prisustvuje nastavi, o tome obavijesti odjeljenjskog starješinu.

Roditelj učenika sportiste je u obavezi da redovno, na nedeljnom nivou , donosi opravdanja iz kluba, inače će časovi biti neopravdani.

Roditelj učenika ima mogućnost da, u roku od sedam dana od dana prestanka spriječenosti učenika da prisustvuje nastavi, opravda izostanke u Školi.

Na prvom roditeljskom sastanku odjeljenjski strješina upoznaje roditelja-staratelja sa Pravilnikom o Kućnom redu i to na način što ga svi roditeji imaju na uvid i potpisuju Izjavu da su upoznati u vezi sa sadržinom istog.

**Član 20**

Učenik ima pravo na odsustvovanje iz škole, uz najavu roditelja , odnosno staratelja u trajanju pet radnih dana u toku nastavne godine (Opšti zakon o obrazovanju i vaspitanju Član 97-Stav 9)

**Član 21**

Svi učenici Škole dužni su da se pridržavaju Pravilnika o kućnom redu sa kojima ih je detaljno upoznao odjeljenjski starješina, a ovdje pomenuta pravila, kao izvod iz tog kućnog reda, biće svakodnevno dostupna, jer se nalaze u Odjeljenjskoj knjizi svakog odjeljenja i na oglasnoj tabli Škole.

Učenici svoje potrebe i prava mogu ostvariti preko odjeljenjskih starješina, Đačkog parlamenta, Pedagoško-psihološke službe itd. Za ostvarivanje svojih prava, ukoliko su prethodno ispunili svoje obaveze i dužnosti, učenici se mogu obratiti Upravi škole.

**Član 22**

Roditelji mogu razgovarati s nastavnicima Škole u vrijeme koje odredi odjeljenski starješina, odnosno predmetni nastavnik. Nedelju dana prije završetka klasifikacionih perioda nastavne godine, roditelji učenika časove mogu pravdati samo kod pomoćnika direktora.

**KRŠENJE KUĆNOG REDA**

Postupanje prema odredbama ovog Pravilnika sastavni je dio radnih obaveza nastavnika i učenika Škole. Nastavnik, odnosno zaposleni koji postupa suprotno odredbama ovog Pravilnika,odgovoran je za povredu radne obaveze.

Učenik koji postupa suprotno odredbama ovog Pravilnika odgovoran je prema Statutu Škole i pravilnicima. Lice koje za vrijeme boravka u Školi krši kućni red, odgovorno je za štetu koju učini Školi, a dežurni nastavnik, pomoćnik direktora su dužni da ga udalje iz prostorija Škole.

**PRELAZNE I ZAVRŠNE ODREDBE**

Ovaj Pravilnik stupa na snagu danom usvajanja na sjednici Školskog odbora, a po prethodno pribavljenom mišljenju Nastavničkog vijeća.

Sa odredbama ovog Pravilnika moraju biti upoznati svi učenici prilikom upisa i radnici prilikom zapošljavanja. Na način na koji se donio ovaj pravilnik može biti dopunjen ili izmijenjen.

v.d.direktora

Marija Babović